馮國璋

馮國璋係中華民國北洋政府代理大總統，1917年到1918年在任，先前做副總統，1916年到1917年在任。

生平
1890年，馮國璋喺天津嘅北洋武備學堂畢業。之後佢做咗袁世凱下屬。

1911年武昌起義後，馮國璋帶領北洋軍去湖北鎮壓革命。1912年，清朝宣統帝退位，袁世凱做中華民國臨時大總統，馮國璋做總統府軍事處處長。嗰年9月，馮國璋改咗做直隸都督兼民政長。1913年做江蘇都督。

佢唔支持袁世凱恢復帝制。1916年黎元洪繼任大總統之後，國會補選馮國璋做副總統。1917年黎元洪辭職，馮國璋接任黎元洪剩低嘅任期。1918年，馮國璋冇參加到大總統競選，之後由徐世昌接任大總統。

佢喺1919年12月28號過身。

中華民國總統‎
國璋